JayJayThrowThrow/commonwealth-wiki-mix huggingface dataset:
അഴീക്കോട്, തൃശ്ശൂർ

കേരളത്തിലെ തൃശ്ശൂർ ജില്ലയിലെ തെക്കു പടിഞ്ഞാറ് ഭാഗത്തു സ്ഥിതി ചെയ്യുന്ന ഒരു ഗ്രാമമാണു അഴീക്കോട് . കൊടുങ്ങല്ലൂർ താലൂക്കിലെ, എറിയാട് ഗ്രാമപഞ്ചായത്തിന്റെ ഭരണപരിധിയിലാണ് അഴീക്കോട് ഉൾപ്പെടുന്നത്. കൊടുങ്ങല്ലൂരും, പറവൂരുമാണ് അടുത്ത പ്രദേശങ്ങൾ. മത്സ്യബന്ധനമാണ് പ്രധാന വരുമാനമാർഗ്ഗം.
ജനസംഖ്യ

1971 ( 2006 വോട്ടർ പട്ടിക)
അതിർത്തികൾ

*വടക്ക് എറിയാട് ഗ്രാമം
*തെക്ക് കാഞ്ഞിരപ്പുഴ
*കിഴക്ക് മേത്തല ഗ്രാമം
*പടിഞ്ഞാറ് അറബിക്കടൽ
യാത്രാസൗകര്യം

എറണാകുളം ജില്ലയിലെ മുനമ്പത്തുനിന്ന് അഴീക്കോട്ടേക്ക് ജങ്കാർ സർവ്വിസുണ്ട്. അഴീക്കോട്-ചാമക്കാല റോഡും നിലവിലുണ്ട്. കൊടുങ്ങല്ലൂർ നിന്നും അഴീക്കോട്ടേക്ക് കാര, എറിയാട്, പടാകുളം, ചേരമാൻ, അഞ്ചപ്പാലം എന്നീ അഞ്ചു വഴികളിലൂടെ ബസ് സർവ്വീസുണ്ട്.
പ്രധാന ആകർഷണങ്ങൾ

എഡി 52 നവംബർ 21ന് കേരളം സന്ദർശിച്ചുവെന്ന് കരുതപ്പെടുന്ന സെന്റ് തോമസിന്റെ ഇടതുകരത്തിന്റെ അസ്ഥി, തിരുശേഷിപ്പായി സൂക്ഷിച്ചിരിക്കുന്ന മാർതോമാപള്ളി ഈ ഗ്രാമത്തിലാണ്. 1982-ൽ നിർമിച്ച അഴീക്കോട് വിളക്കുമാടം ഈ ഗ്രാമത്തിലാണ്.
മുനയ്ക്കൽ ബീച്ച്

തൃശ്ശൂർ ജില്ലയിൽ ഭൂവിസ്തൃതി കൊണ്ട് ഏറ്റവും വലിയതായ മുനയ്ക്കൽ ബീച്ച് ഇവിടെ സ്ഥിതി ചെയ്യുന്നു. പെരിയാറിന്റെ ശാഖയായ കാഞ്ഞിരപ്പുഴ അറബിക്കടലിൽ ചേരുന്ന അഴിമുഖത്തിന്റെ തെക്കേകര എറണാകുളം ജില്ലയിലെ മുനമ്പവും വടക്കേകര തൃശൂർ ജില്ലയിലുൾപ്പെടുന്ന അഴീക്കോട് മുനക്കലുമാണ്.

അഴിമുഖത്ത് രൂപപ്പെടുന്ന മണൽതിട്ട മത്സ്യത്തൊഴിലാളികൾക്ക് ഭയമുളവാക്കുന്നതാണ്. ഈ മണൽതിട്ട നീക്കം ചെയ്യുന്നതിനായി കരയിൽ നിന്നും കടലിലേക്ക് 'പുലിമുട്ട്' അഥവാ 'ഒലിമുട്ട്' എന്ന കടൽപാലം നിർമ്മിച്ചു. അഴിമുഖത്തേക്ക് നീണ്ടുനിൽക്കുന്ന കടൽപ്പാലത്തിന്റെ ഒരുഭാഗത്ത് മണ്ണ് അടിഞ്ഞുകൂടി പുതിയ കരപ്രദേശം രൂപം കൊണ്ടു. ഇന്നത്തെ വിശാലമായ മുനക്കൽബീച്ച് രൂപം കൊണ്ടത് അങ്ങനെയാണ്.
പ്രധാന വ്യക്തികൾ

കേരളാ നിയമസഭാ സ്പീക്കറായിരുന്ന കെ.എം. സീതീസാഹിബും ഇന്ത്യൻ സ്വാതന്ത്ര്യസമരസേനാനി മുഹമ്മദ് അബ്ദുറഹിമാൻ സാഹിബ് ജനിച്ചതും ഈ ഗ്രാമത്തിലാണ്.
ആരാധനാലയങ്ങൾ

*അഴീക്കോട് മാർതോമാ ദേവാലയം
*പുത്തൻപള്ളി ജൂമാമസ്ജിദ്
*കൊട്ടിക്കൽ ഭഗവതിക്ഷേത്രം
വിദ്യാഭ്യാസ സ്ഥാപനങ്ങൾ

* അഴീക്കോട് ഗവൺമെന്റ് യു പി സ്കൂൾ (ഈ സ്കൂൾ എറിയാട് ഗ്രാമ പഞ്ചായത്തിലെ തന്നെ ആദ്യത്തെ സ്കൂളാണ്)
* സീതീസാഹിബ് മെമ്മോറിയൽ ഹയർ സെകന്ററി സ്കൂൾ
* സീതീസാഹിബ് മെമ്മോറിയൽ ടീച്ചേഴ്സ് ട്രെയിനിങ് ഇൻസ്റ്റിറ്റ്യൂട്ട്
* ഇർശാദുൽ മുസ്ലിമീൻ യു പി സ്കൂൾ
* ഹമദാനിയ്യ യു പി സ്കൂൾ പൊയിലിങ്ങപ്പറമ്പ്
* മാർതോമ ഇംഗ്ലീഷ് മീഡിയം യു പി സ്കൂൾ
അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ കടൽത്തീരങ്ങൾ
സാൻ മരീനോ

മോസ്റ്റ് സെറീൻ റിപ്പബ്ലിക് ഓഫ് സാൻ മരീനോ യൂറോപ്പിലെ ഒരു രാജ്യമാണ്. ആൽപൈൻ പർവതനിരയിൽ ഇറ്റലിയുടെ ഉള്ളിലായാണ് ഈ രാജ്യം സ്ഥിതി ചെയ്യുന്നത്. അതിനാൽ ഇറ്റലിയുമായി മാത്രമേ ഇതിന് അതിർത്തിയുള്ളൂ. യൂറോപ്പിലെ മൈക്രോസ്റ്റേറ്റുകളിലൊന്നാണിത്. 62 ചതുരശ്ര കിലോമീറ്റർ മാത്രം വിസ്തീർണമുള ഈ രാജ്യത്തിലെ ജനസംഖ്യ 30,800 ആണ്. കൗൺസല് ഓഫ് യൂറോപ്പ് അംഗങ്ങളിൽ ജനസംഖ്യ ഏറ്റവും കുറഞ്ഞ രാജ്യം സാൻ മരീനോ ആണ്. ഏറ്റവും ഉയർന്ന പ്രതിശീർഷ വരുമാനമുള്ള രാജ്യങ്ങളിൽ ഒന്നാണ് സാൻ മരീനോ. ലോകത്തിലെ ആദ്യത്തെ ജനങ്ങളാൽ തിരഞ്ഞെടുക്കപ്പെട്ട കമ്മ്യുണിസ്റ്റ് മന്ത്രിസഭ നിലവിൽ വന്നതും സാൻ മരീനോയിലാണ്.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ഒരു അയൽരാജ്യം മാത്രമുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
വർഗ്ഗം:സാൻ മരീനോ
ഷവർമ്മ

thumb|250px|right
അറബ് രാജ്യങ്ങളിലെ ഒരു ഭക്ഷണവിഭവമാണ് ഷവർമ്മ അഥവാ ഷ്വാർമ്മ. ഇംഗ്ലീഷ്:Shawarma. തുർക്കിയാണ്‌ ഇതിന്റെ ജന്മദേശം. തുർക്കികളുടെ മൂലവിഭവം ഡോണർ കബാബ് (കറങ്ങുന്ന കബാബ്) എന്നാണ് അറിയപ്പെടുന്നത്. ചുറ്റും കറക്കുവാൻ കഴിയുന്നവിധം ലംബമായി ഉറപ്പിച്ചിരിക്കുന്ന കമ്പിയിൽ ഇറച്ചി കഷണങ്ങൾ കൊരുത്ത് തീ ജ്വാലക്കു മുന്നിലൂടെ കറക്കി പാചകം ചെയ്ത്, അവ ചെറുതായി അരിഞ്ഞ് ഫ്രഞ്ച് ഫ്രൈസ്, ഉപ്പിലിട്ട വെള്ളരിപോലുള്ള പച്ചക്കറികൾ, മറ്റു മസാലക്കൂട്ടുകളും ചേർത്തോ ചേർക്കാതെയോ റൊട്ടിയിലോ കുബ്ബൂസിലോ മയാനൈസ് പുരട്ടി ചുരുട്ടിയെടുത്താണ് ഷവർമ്മ തയ്യാറാക്കുന്നത്. ആട്,കോഴി എന്നിവയുടെ ഇറച്ചിയാണ് സാധാരണ ഉപയോഗിക്കുന്നതെങ്കിലും ടർക്കി,കാള തുടങ്ങിയവയുടെ ഇറച്ചി ഉപയോഗിച്ചും ഷവർമ്മ ഉണ്ടാക്കാറുണ്ട്. കേരളത്തിൽ ആദ്യമായി ഷവർമ്മ ഉണ്ടാക്കി വിൽപ്പന ആരംഭിച്ചത് 1995 ൽ തലശ്ശേരിയിലാണ്. ആ സമയത്ത് കുവൈറ്റിൽ നിന്നാണ് ഷവർമ്മ ഉണ്ടാക്കുന്നതിന് ആവശ്യമായ ഉപകരണം ഇറക്കുമതി ചെയ്തത്.
ചരിത്രം

തിരിക്കുക എന്നർത്ഥമുള്ള ത്സെവിർമേ എന്ന തുർക്കി പദത്തിൽ നിന്നാണ്‌ ഷവർമ്മ പേരിന്റെ ഉത്ഭവം. ഡോണർ എന്ന പേരും, തുർക്കിഷ് ഭാഷയിൽ കറങ്ങുന്നത് എന്നർത്ഥമുള്ള ഡോന്മെക് (Donmek) എന്ന പദത്തിൽ നിന്നാണ് ഉടലെടുത്തത്. ഓട്ടൊമൻ തുർക്കികളുടെ പ്രഭവകേന്ദ്രമായ തുർക്കിയിലെ ബുർസയാണ് ഡോണർ കബാബിന്റെയും ജന്മദേശം. 1867-ൽ ഇസ്കന്ദർ ഉസ്തയാണ് ഈ ഭക്ഷണവിഭവം കണ്ടെത്തിയത്. വെറും റോട്ടിയോടൊപ്പം ചുട്ട ആട്ടിറച്ചി, ഇടയകാലഘട്ടം മുതലേ, തുർക്കികളുടെ ഭക്ഷണരീതിയിലെ അവിഭാജ്യഘടകമാണ്. നാടോടികളായിരുന്ന കാലം മുതൽക്കേ തുർക്കി പോരാളികൾ വലിയ മാംസക്കഷണങ്ങൾ വാളിൽക്കോർത്ത് തീയിൽ ചുട്ടെടുത്തിരുന്നു. ഇറച്ചിയിൽ നിന്നും ഉരുകുന്ന നെയ്യ് തീയിൽ വീഴുകയും അതുകൊണ്ടുതന്നെ ആളിക്കത്തുന്ന തീയിൽ ഇറച്ചി കരിയുകയും ചെയ്യാറുണ്ടായിരുന്നു. ഇതിന് ഒരു പരിഹാരമായാണ് ഉസ്ത കൽക്കരി നിറക്കാവുന്ന കുത്തനെയുള്ള ഒരു അടുപ്പ് രൂപകൽപ്പന ചെയ്തത്. വാളിൽക്കോർത്ത് ഇറച്ചികഷണങ്ങൾ അടുപ്പിന് സമീപം കുത്തി നിർത്തി വേവിക്കുകയും ചെയ്തു. അതോടൊപ്പം ഉരുകുന്ന നെയ്യ് ഇറച്ചിയിൽത്തന്നെ പറ്റുകയും ചെയ്യുന്നു.
ഉണ്ടാക്കുന്നവിധം

മുകൾ ഭാഗത്ത് നിന്ന് താഴോട്ട് കനം കുറഞ്ഞ് വരത്തക്കവിധമാണ് ഷവർമ്മക്കമ്പിയിൽ ഇറച്ചി കൊരുക്കുന്നത്. ഏറ്റവും മുകളിലായി നാരങ്ങ, തക്കാളി, സവാള ഇവയെല്ലാമോ ഏതെങ്കിലുമോ കൊരുക്കുന്നു. പിന്നീട് ഷവർമ്മയുടെ രുചി വർദ്ധിപ്പിക്കുന്നതിനായി മൃഗക്കൊഴുപ്പ് കൊരുക്കും. തീ ജ്വലയിൽ കൊഴുപ്പ് ഉരുകി താഴെയുള്ള ഇറച്ചിയിൽ ചേരുന്നതിനാണിങ്ങനെ ചെയ്യുന്നത്. ഇറച്ചി വേവുന്നതിനനുസരിച്ച് കനം കുറഞ്ഞ കത്തി കൊണ്ടോ മെഷീൻ ഉപയോഗിച്ചോ ചെത്തി അരിഞ്ഞ് മാറ്റി ഷവർമ്മയുടെ എല്ലാ ഭാഗവും വേവുന്നതിനായി കമ്പി തിരിച്ചു കൊണ്ടിരിക്കും. അരിഞ്ഞ ഇറച്ചി നീളമുള്ള ബണ്ണിനകത്തോ, കുബ്ബൂസിനുള്ളിലോ നിറച്ചാണ് ഷവർമ്മ നിർമ്മിക്കുന്നത്.

മദ്ധ്യേഷ്യൻ രാജ്യങ്ങൾക്കു പുറമെ മറ്റ് രാജ്യങ്ങളിലേക്കും ഷവർമ്മയുടെ പ്രചാരം വർദ്ധിച്ചുകൊണ്ടിരിക്കുകയാണ്.
ചിത്രങ്ങൾ


image:Shawarma_sandwich.jpg
പ്രമാണം:Shawarma with tea, Shawarma preparation on lavash, Rostov-on-Don, Russia.jpg
പ്രമാണം:Shawarma maker.JPG|ഷവർമ തയ്യാറാക്കാനായി വെന്ത ഇറച്ചി ചെറുതായി അരിഞ്ഞെടുക്കുന്നു
File:Plate shawarma.jpg|പ്ലേറ്റ് ഷവർമ്മ
File:Shawarma equipment.jpg

അവലംബം

വർഗ്ഗം:ഭക്ഷണപദാർത്ഥങ്ങൾ
ഷണ്മുഖപ്രിയ

കർണാടക സംഗീതത്തിലെ 56ആം മേളകർത്താരാഗമാണ് ഷണ്മുഖപ്രിയ. ഷണ്മുഖപ്രിയ എന്ന പദത്തിന് ഷണ്മുഖന് അതായത് സുബ്രഹ്മണ്യന് പ്രിയപ്പെട്ടവൾ എന്നാണർത്ഥം. 10ആം ചക്രദിശിയിലാണ് ഇത് ഉൾപ്പെടുന്നത്. രാഗവിസ്താരസാദ്ധ്യത ഉള്ള ഒരു രാഗമാണിത്. ഭക്തിരസപ്രധാനമായ രാഗമാണിത്.
ഘടന,ലക്ഷണം

*ആരോഹണം സ രി2 ഗ2 മ2 പ ധ1 നി2 സ
*അവരോഹണം സ നി2 ധ1 പ മ2 ഗ2 രി2 സ
ഈ രാഗത്തിലെ സ്വരങ്ങൾ ചതുശ്രുതി ഋഷഭം,സാധാരണഗാന്ധാരം,പ്രതിമദ്ധ്യമം,ശുദ്ധധൈവതം,കൈശികി നിഷാദം ഇവയാണ്.
കീർത്തനങ്ങൾ
ചലച്ചിത്ര ഗാനങ്ങൾ
അവലംബം

http://sify.com/carnaticmusic/fullstory.php?id=13587115


വിഭാഗം:മേളകർത്താരാഗങ്ങൾ
കശേരുകി

നട്ടെല്ലുള്ള ജീവികളുടെ എല്ലുകളുടെ ഘടനയിൽ നിന്ന് അവ, വളരെക്കാലം മുൻപു ജീവിച്ചിരുന്ന പൊതു പൂർവികനിൽ നിന്നും ഉടലെടുത്തതാണ്‌ എന്നു കണക്കാക്കുന്നു. ഏകദേശം 50,000-ത്തോളം സ്പീഷിസുകൾ ഈ വിഭാഗത്തിൽപ്പെടുന്നു. ചെറുതും വലുതുമായ ഇവയുടെ ശരീരത്തിന്റെ നിർമ്മാണസാമഗ്രികളും ശരീരനിർമ്മിതിയുടെ ഘടനയും ഒരുപോലെയാണ്‌.

കോർഡേറ്റ ഫൈലത്തിലെ രണ്ടു ഉപഫൈലങ്ങളിൽ ഒന്ന് ഇതാണ്. മനുഷ്യൻ ഉൾപ്പെടെയുള്ള സസ്തനികൾ, പക്ഷികൾ, ഉരഗങ്ങൾ, ഉഭയജീവികൾ, മത്സ്യങ്ങൾ എന്നിവയൊക്കെ ഈ വിഭാഗത്തിൽ പെടുന്നു.
പരിണാമം

കേംബ്രിയൻ യുഗം അഥവാ ഏകദേശം 50 കോടി വർഷങ്ങൾക്കു മുൻപ് ഇന്നത്തെ ജീവജാലങ്ങളുടെയെല്ലാം പൂർ‌വികരായ നിരവധി പുതിയ വിവിധങ്ങളായ ജീവികൾ ഭൂമുഖത്ത് ഉടലെടുത്തിരുന്നു. എങ്കിലും ഇവയുടെയൊന്നും അസ്ഥികൂടാവശിഷ്ടങ്ങളുടെ തെളിവുകൾ കുറേക്കാലം മുൻപു വരെ ലഭിച്ചിരുന്നില്ല. അതിനാൽ നട്ടെല്ലുള്ള ജീവികൾ പരിണാമത്തിന്റെ വൈകിയ വേളയിൽ ഉടലെടുത്തവയാണെന്നായിരുന്നു വളരെക്കാലമായുള്ള വിശ്വാസം.

1999-ൽ ചൈനീസ് പാലിയന്തോളജി വിദഗ്ദ്ധർ, ചൈനയിലെ യുന്നാൻ പ്രവിശ്യയിലെ ചെങ്ജിയാങ്ങിലെ ഏകദേശം 53 കോടി വർഷം പഴക്കമേറിയ ഫോസിൽ നിക്ഷേപത്തിൽ നിന്ന് 2.5 സെന്റീമീറ്റർ നീളമുള്ള മീൻ പോലുള്ള ഒരു ജീവിയുടെ അവശിഷ്ടം കണ്ടെത്തി. Haikouichthys എന്നാണ്‌ ഈ ഫോസിലിനിട്ടിരിക്കുന്ന പേര്‌. തലയും വാലും കൂടാതെ വശങ്ങളിലേക്ക് താങ്ങുകളോടു കൂടിയ dorsal spne-ഉം ഇവയിൽ വ്യക്തമായിരുന്നു. ശാസ്ത്രജ്ഞർ ഈ ജീവിയുടെ മാതൃക പുനർനിർമ്മിച്ചു. പാതി പുഴുവിനെപ്പോലെയും പാതി കഠാരപോലെയുമുള്ള മൽസ്യസദൃശ്യമായ ഈ ജീവിയാണ്‌ മനുഷ്യനടക്കമുള്ള എല്ലാ നട്ടെല്ലുള്ള ജീവികളുടേയും പൂർവികരിൽ ഏറ്റവും പുരാതനാംഗമായി കണക്കാക്കുന്നത്.
അവലംബം


വർഗ്ഗം:ജന്തുജാലം
വർഗ്ഗം:നട്ടെല്ലുള്ള ജീവികൾ
കല്യാണി (മേളകർത്താരാഗം)

കർണാടക സംഗീതത്തിലെ 65ആം മേളകർത്താരാഗമാണ് കല്യാണി.മേചകല്യാണി എന്നാണ് കടപയാദി സംഖ്യ അടിസ്ഥാനപ്പെടുത്തി ഈ രാഗം അറിയപ്പെടുന്നത്.വെങ്കടമുഖിയുടെ പദ്ധതിപ്രകാരം ശാന്തകല്യാണി എന്നും ആധുനികപദ്ധതിപ്രകാരം മേചകല്യാണി എന്നും അറിയപ്പെടുന്നു.സായാഹ്നങ്ങളിൽ ഈ രാഗാലാപനം വിശേഷപ്പെട്ടതാണെന്നാണ് അഭിനവമതം.നിരവധി ജന്യരാഗങ്ങൾ ഈ രാഗത്തിനുണ്ട്.
ലക്ഷണം,ഘടന

*ആരോഹണം സ രി2 ഗ3 മ2 പ ധ2 നി3 സ
*അവരോഹണം സ നി3 ധ2 പ മ2 ഗ3 രി2 സ
ഏകദേശം 700ഓളം കീർത്തനങ്ങൾ ഈ രാഗത്തിൽ ചിട്ടപ്പെടുത്തിയിട്ടുണ്ട്.ഹിന്ദുസ്ഥാനി സംഗീതത്തിലെ യമൻ എന്ന രാഗവുമായി ഈ രാഗത്തിന് സാദൃശ്യമുണ്ട്.നിരവധി ജുഗൽബന്ദികൾ ഈ രണ്ട് രാഗങ്ങളേയും സം‌യോജിപ്പിച്ച് ചിട്ടപ്പെടുത്തിയിട്ടുണ്ട്.ബാലമുരളികൃഷ്ണ-ഭിംസെൻ ജോഷി,ശേഷഗോപാലൻ-അജോയ് ചക്രവർത്തി ഇവർ ഇതിനെ പ്രോത്സാഹിപ്പിച്ചവരിൽ ചിലരാണ്
ജന്യരാഗങ്ങൾ

എകദേശം 120ഓളം ജന്യരാഗങ്ങൾ ഈ രാഗത്തിനുണ്ട്.അവയിൽ പ്രസിദ്ധങ്ങൾ സാരംഗ,മൊഹനകല്യാണി,യമുനകല്യാണി,ഹമിർകല്യാണി ഇവയാണ്
കീർത്തനങ്ങൾ
ചലച്ചിത്രഗാനങ്ങൾ
കഥകളിപദങ്ങൾ

* കുണ്ഡിനനായക നന്ദിനിയെക്കാത്തൊരു - നളചരിതം ഒന്നാം ദിവസം
* അംഗനമാർമൗലേ, ബാലേ - നളചരിതം ഒന്നാം ദിവസം
* ഘോരവിപിനമെന്നാലെഴു - നളചരിതം മൂന്നാം ദിവസം
* വരിക ബാഹുക എന്നരികിൽ - നളചരിതം മൂന്നാം ദിവസം
* താരിൽത്തേൻമൊഴിമാർമണേ - ഉത്തരാസ്വയംവരം
* കണ്ണിണയക്കാനന്ദം നൽകിടുന്നു പാരം - ദക്ഷയാഗം
* കുവലയവിലോചനേ കുമതിയാകിയ ദക്ഷൻ - ദക്ഷയാഗം
* സാദരമയി തവ മാതരിദാനീം - ബകവധം
* കലുഷകരം സുഖനാശനമെന്നും - ദുര്യോധനവധം
അവലംബം

*http://www.carnatic-music.com/ragas/kalyani.txt
*http://www.sawf.org/newedit/edit01282002/musicarts1.asp


വിഭാഗം:മേളകർത്താരാഗങ്ങൾ
വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ
നഠഭൈരവി

കർണാടക സംഗീതത്തിലെ 20ആം മേളകർത്താരാഗമാണ് നഠഭൈരവി.ഹിന്ദുസ്ഥാനി സംഗീതത്തിലെ ആസാവരി എന്ന രാഗവുമായി ഇതിനു സാദൃശ്യമുണ്ട്
ഘടന,ലക്ഷണം

thumb|right|314px|Natabhairavi scale with Shadjam at C
*ആരോഹണം സ രി2 ഗ2 മ1 പ ധ1 നി2 സ
*അവരോഹണം സ നി2 ധ1 പ മ ഗ രി2 സ
ഈ രാഗത്തിലെ സ്വരങ്ങൾ ചതുശ്രുതി ഋഷഭം,സാധാരണ ഗാന്ധാരം,ശുദ്ധമദ്ധ്യമം, ശുദ്ധധൈവതം,കൈശികിനിഷാദം ഇവയാണ്.
ജന്യരാഗങ്ങൾ

നഠഭൈരവിക്ക് പ്രശസ്തങ്ങളായ നിരവധി ജന്യരാഗങ്ങളുണ്ട്.ഇവയിൽ ചിലത് ആനന്ദഭൈരവി, സാരമതി, ഹിന്ദോളം എന്നിവയാണ്.
കീർത്തനങ്ങൾ
ചലച്ചിത്രഗാനങ്ങൾ

മധുരിക്കും ഓർമ്മകളേ (സിനിമ:- ജനനി ജന്മഭൂമി )
അവലംബം

വിഭാഗം:മേളകർത്താരാഗങ്ങൾ
ലോഹാഫെക്സ്

ആഗോളതാപനത്തെ നിയന്ത്രിക്കുവാൻ ലക്ഷ്യമിട്ടിട്ടുള്ള പരീക്ഷണപദ്ധതിയാണ്‌ ലോഹാഫെക്സ് (LOHAFEX). സമുദ്രജലത്തിൽ അയേൺ സൾഫേറ്റ് വൻതോതിൽ ലയിപ്പിച്ചു ചേർത്ത് സമുദ്രത്തിലെ ഇരുമ്പിന്റെ അംശം വർദ്ധിപ്പിച്ച് സസ്യജാലങ്ങളുടെ പ്രത്യേകിച്ച് ഫൈറ്റോപ്ലാങ്ക്റ്റൺ (phytoplankton)എന്ന ആൽഗയുടെ വളർച്ച ത്വരിതപ്പെടുത്തുന്നു. ഈ ആൽഗകൾ അവ വളരുന്നതോടൊപ്പം സമുദ്രജലത്തിൽ അലിഞ്ഞു ചേർന്നിട്ടുള്ള കാർബൺ ഡയോക്സൈഡ് ആഗിരണം ചെയ്യുന്നു. സമുദ്രജലത്തിൽ കാർബൺ ഡയോക്സൈഡിന്റെ കുറവുണ്ടാകുമ്പോൾ അന്തരീക്ഷത്തിൽ നിന്ന് കാർബൺ ഡയോക്സൈഡ് കൂടുതലായി ജലത്തിൽ അലിഞ്ഞു ചേരുന്നു. ഹരിതഗൃഹവാതകമായ കാർബൺ ഡയോക്സൈഡ് അന്തരീക്ഷത്തിൽ നിന്ന് കുറയാനിടവരുന്നത് ആഗോളതാപനം നിയന്ത്രണവിധേയമാകുന്നതിന്‌ സഹായിക്കുകയും ചെയ്യുന്നു. ഇതാണ്‌ ഈ പദ്ധതിയുടെ ഉദ്ദേശലക്ഷ്യം

ജർമ്മനിയിലെ ആൽഫ്രഡ് വെഗനർ ഇൻസ്റ്റിറ്റ്യൂട്ട് ഫോർ പോളാർ ആന്റ് മറൈൻ റിസർച്ച്, ഇന്ത്യയിൽ ഗോവയിലെ സി.എസ്.ഐ.ആറിന്റെ കീഴിലുള്ള നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി എന്നിവ സംയുക്തമായാണ്‌ ഈ പരീക്ഷണം നടത്തുന്നത്.

2009-ജനുവരി മാസത്തിൽ രസതന്ത്രജ്ഞനായ വജി നഖ്വി, സമുദ്രജീവിശാസ്ത്രജ്ഞനായ വിക്റ്റർ സ്മെറ്റാസെക് എന്നിവരുടെ നേതൃത്വത്തിൽ ഒരു അന്താരാഷ്ട്രശാസ്ത്രജ്ഞസംഘം അന്റാർട്ടിക്കയിലെ സമുദ്രത്തിൽ 20 ടൺ അയേൺ സൾഫേറ്റ് ലയിപ്പിച്ച് പഠനം നടത്താനാണ്‌ പദ്ധതിയിട്ടിരിക്കുന്നത്.
പേരിനു പിന്നിൽ

ഇരുമ്പ് വളമായി ചേർക്കുക (Iron fertilization) എന്ന വാക്കിൽ നിന്നാണ്‌ ലോഹാഫെക്സ് എന്ന പേര്‌ ഈ പദ്ധതിക്കിട്ടിരിക്കുന്നത്. ഇരുമ്പിന്റെ ഹിന്ദിയിലുള്ള പേരാണ്‌ ലോഹ.
പുറത്തേക്കുള്ള കണ്ണികൾ

*http://www.science.mcmaster.ca/medphys/classes/undergraduate/journal/sergeiobruchkov.pdf
*http://www.livemint.com/2008/01/09235315/Iron-powder-process-to-be-put.html
അവലംബം


വിഭാഗം:ഭൂമിശാസ്ത്രപരീക്ഷണങ്ങൾ
ഗുണാങ്കം

പ്രാഥമിക ബീജഗണിതത്തിൽ ഒരു പദത്തിലെ സംഖ്യാഭാഗത്തേയാണ് ഗുണോത്തരം അഥവാ ഗുണാങ്കം എന്ന പദം സൂചിപ്പിക്കുന്നത് (ഇംഗ്ലീഷ് : Coefficient). ഉദാഹരണത്തിന് 9x2 എന്നതിൽ xന്റെ ഗുണോത്തരമാണ് 9. വസ്തുക്കളുടെ സ്ഥിരാങ്കഗുണനങ്ങളാണ് ഗുണോത്തരങ്ങൾ. വസ്തുക്കൾ സദിശങ്ങളോ ചരങ്ങളോ ഫലനങ്ങളോ ആവാം.വസ്തുക്കളും ഗുണോത്തരങ്ങളും ഒരേ രീതിയിൽ സൂചിപ്പിക്കാറുണ്ട്.അതായത്
:a_1 x_1 + a_2 x_2 + a_3 x_3 + \cdots എന്ന രീതിയിൽ.ഇവിടെ an എന്നത് xnന്റെ ഗുണോത്തരമാണ്, n = 1, 2, 3, ….
ഭൗതികശാസ്ത്രത്തിലെ വിവിധ ഗുണോത്തരങ്ങൾ‍

*യഥാർത്ഥ വികാസഗുണാങ്കം(coefficient of absolute expansion)
*പ്രത്യക്ഷവികാസഗുണാങ്കം(coefficient of apparent expansion)
*വ്യാപ്തീയവികാസഗുണാങ്കം(coefficient of cubical expansion)
*ഘർഷണഗുണാങ്കം(coefficient of friction)
*രേഖീയവികാസഗുണഅങ്കം(coefficient of linear expansion)
*ശ്യാനതാഗുണാങ്കം(coefficient of viscosity)

വിഭാഗം:ഗണിതം
ചരം

ചരം ( variable ) എന്നത് ഒരു ഭൗതിക പരിണാമത്തെ സൂചിപ്പിക്കാനാണ് ഗണിതശാസ്ത്രത്തിൽ ഉപയോഗിക്കുന്നത്.ഈ പരിമാണത്തിന് സ്ഥിരമായ മൂല്യം ഉണ്ടായിരിക്കുകയില്ല.

രണ്ട് തരത്തിലുള്ള ചരങ്ങളുണ്ട്.ആശ്രിതചരവും(dependant/bound variable) സ്വതന്ത്രചരവും(independent/free variable).ആശ്രിതചരം പരീക്ഷണങ്ങളിൽകൂടി നിയന്ത്രിക്കാവുന്ന പരിമാണത്തേയും സൂചിപ്പിക്കുന്നു.ഉദാഹരണമായി മുകളിൽ നിന്നും താഴേക്കുവീഴുന്ന ഒരു വസ്തുവിന്റെ ദൂരത്തേയും അത് താഴേക്കെത്താനെടുത്ത സമയത്തേയും തമ്മിലുള്ള ബന്ധം മനസ്സിലാക്കാൻ ഒരു സാദ്ധ്യപരീക്ഷണം വ്യത്യസ്തങ്ങളായ ദൂരങ്ങളെയും സമയത്തേയും അളക്കുക എന്നതാണ്.ഇവിടെ ദൂരവും സ്വതന്ത്രചരം സമയവും ആണ് എന്തെന്നാൽ ദൂരം സമയത്തെ ആശ്രയിച്ചിരിക്കുന്നു.ഇതാണ് ആശ്രിത ചരം.
അവലംബം

Microsoft Encarta Reference Library2005

വർഗ്ഗം:ഗണിതം
പദം (ഗണിതം)

ഗണിതശാസ്ത്രത്തിൽ പദം എന്നത് സ്ഥിരാങ്കമോ ചരമോ പ്രസ്താവനയോ ആയതും +‌ അഥവാ - എന്നീ കാരകങ്ങൾ കൊണ്ട് വേർതിരിക്കപ്പെട്ടതുമായ ഏതുമൂല്യത്തേയും സൂചിപ്പിക്കുന്നു.

മൌലികഗണിതശാസ്ത്രത്തിൽ പദം എന്നത് ഒരു സംഖ്യയോ ചരമോ അല്ലെങ്കിൽ നിരവധി സംഖ്യകളുടേയും ചരങ്ങളുടേയും ഗുണനഫലമോ ആവാം. ഉദാഹരണത്തിന് 3 + 4x + 5yzw പരിഗണിക്കുക.+ കൊണ്ട് വേർതിരിക്കപ്പെട്ടതായ
3,4x,5yzw ഇവയെല്ലാം പദങ്ങളാണ്.
പദവ്യുല്പത്തി

പദം എന്നതിന്റെ ആംഗലേയപദമായ term,അതിര് അഥവാ അതിർ‌രേഖ എന്നർത്ഥം വരുന്ന terminus എന്ന ലാറ്റിൻ വാക്കിൽ നിന്നു ഉത്ഭവിച്ചതാണ്.


വർഗ്ഗം:ഗണിതം
അക്ഷയ് കപൂർ

ഹിന്ദി ചലച്ചിത്ര വേദിയിലെ ഒരു പ്രമുഖ നടനാണ് അക്ഷയ് കപൂർ. മുംബൈയിൽ ജനിച്ച ഇദ്ദേഹത്തിന്റെ യഥാർഥ പേര് രാജീവ് എന്നാണ്. (ജനനം: 1980 ൽ )
ജീവചരിത്രം

ഇന്ത്യയിൽ ജനിച്ചെങ്കിലും അക്ഷയ് 10 വയസ്സുള്ളപ്പോൾ അമേരിക്കയിലേക്ക് നീങ്ങി. തന്റെ കുട്ടികാലം ന്യൂ യോർക്കിൽ ചിലവഴിച്ച അക്ഷയ് അവിടെ ചില തിയേറ്റർ നാടകങ്ങളിലും അഭിനയിച്ചു. അപ്പോൾ മുതൽ ഹിന്ദി ചിത്രങ്ങളിലേക്ക് വരാൻ അക്ഷയ് ശ്രമിച്ചു.
ബോളിവുഡിൽ ആദ്യ സിനിമ ഹാസ്യ ചിത്രമായ പോപ്കോൺ ഖാവോ മസ്ത് ഹോ ജാവൊ എന്ന ചിത്രമാണ്. ഇത് 2004 ൽ പുറത്തിറങ്ങി. 2006 ൽ അലഗ് എന്ന ചിത്രത്തിൽ അഭിനയിച്ചു. പക്ഷേ ഈ ചിത്രങ്ങൾ ഒന്നും വിജയമായിരുന്നില്ല..
സിനിമകൾ

*Fast Forward (2008)
*Mujhe Rang De (2008)
*Spring Broke (2008) .... Frank
*Alag (2006) ...... Tejas Rastogi
*A Beautiful Mind.... of a Gladiator (2004)..... Boyfriend
*Popcorn Khao! Mast Ho Jao (2004) ...... Rahul
അവലംബം
പുറത്തേക്കുള്ള കണ്ണികൾ

*Akshay Kapoor at IMDB
*Interview with Akshay Kapoor about his film Alag
*Interview with Akshay Kapoor about his film debut


വർഗ്ഗം:1980-ൽ ജനിച്ചവർ
വർഗ്ഗം:സെപ്റ്റംബർ 18-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
ലക്കി അലി

ഇന്ത്യൻ സിനിമയിലെ ഒരു ഗായകനും, രചയിതാവും, നടനുമാണ് ലക്കി അലി ( . ഇദ്ദേഹത്തിന്റെ ജനന നാമം മക്സൂദ് മെഹ്‌മൂദ് അലി എന്നാണ്. ജനനം: സെപ്റ്റംബർ 19, 1958) തന്റെ സ്വതസ്സിദ്ധമായ ലളിത ഗായക ശൈലി കൊണ്ട് ഇദ്ദേഹം വളരെ പ്രസിദ്ധനാണ്.
ജീവചരിത്രം

ബോളിവുഡിലെ പ്രമുഖ ഹാസ്യനടനായ മെഹ്‌മൂദിന്റെ എട്ടു മക്കളിൽ രണ്ടാമനായിട്ടാണ് അലി ജനിച്ചത്. മാതാവ് ബെംഗാളിയാണ്. 1960 കളിലെ പ്രമുഖ നടിയായ മീന കുമാരി ഇദ്ദേഹത്തിന്റെ മാതൃസഹോദരിയാണ്. മുംബൈ, മസൂറി, ബാംഗളൂർ എന്നിവടങ്ങളിൽ വിദ്യാഭ്യാസം തീർത്തു.
വ്യക്തിഗത ആൽബങ്ങൾ

.
പിന്നണിഗായക ജീവിതം
അഭിനയ ജീവിതം
ആൽബങ്ങൾ

* Sunoh (1996)
* Sifar (1998)
* Aks (2001)
* Kabhi Aisa Lagta Hai (2004)
ചലച്ചിത്രപിന്നണിഗായകനായി

* ആമേൻ (2013) (വട്ടോളീ..) - Playback)
* ദ്രോണ (2008) (ദ്രോണാ..(റ്റൈറ്റിൽ സോങ്ങ്) - Playback)
* Bachna Ae Haseeno (2008) (ആഹിസ്താ ആഹിസ്താ.. - Playback)
* Kaalai (2008) (Tamil movie - Playback)
* Kya Main Ab Bhi Tumse Pyar Karta Hoon
* Avataar
* Love At Times Square
* യുവാ (2004) (ഹേയ്.. ഖുദാ ഹാഫിസ്..) - Playback)
* ആയുത എഴുത്ത് (2004) (ഏയ് ഗുഡ്ബൈ നൻപാ.. - Playback)
* Anand (2004) (Telugu movie - Playback)
* Sye (2004) (Telugu movie - Playback)
* Boys (2003) (Telugu movie - Playback)
* ബോയ്സ് (2003) (സീക്രട്ട് ഓഫ് സക്സസ് - Playback)
* Kaho Naa... Pyaar Hai (2000) (നാ തും ജാനോനാ ഹം.., ഇക് പൽ കാ ജീനാ.. - Playback)
* Bhopal Express (1999) (Hindi movie - Playback)
* Anjaani Raahon Mein (1997) (For the album Meri Jaan Hindustan)
* Dushman Duniya Ka (1996) (Hindi movie - Playback)
* The Film (2005) (Hindi Movie - Playback)
അഭിനയിച്ച ചിത്രങ്ങൾ

* Good Luck(2008)
* Kasak (2005)
* Love at Times Square (2003)
* Kaante (2002)
* Sur - The Melody of Life (2002)
* Trikaal (1985)
* Hamare Tumhare (1979)
* Kitaab (1977)
* Yehi Hai Zindagi (1977)
അവലംബം
പുറത്തേക്കുള്ള കണ്ണികൾ

*

വർഗ്ഗം:1958-ൽ ജനിച്ചവർ
വർഗ്ഗം:സെപ്റ്റംബർ 19-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രസംഗീതസംവിധായകർ
സ്ലൊവീന്യ

സ്ലൊവീന്യ (ഔദ്യോഗികമായി റിപ്പബ്ലിക് ഓഫ് സ്ലൊവീന്യ) തെക്കൻ മദ്ധ്യ യൂറോപ്പിലെ ഒരു രാജ്യമാണ്. പടിഞ്ഞാറ് ഇറ്റലി, തെക്ക്-പടിഞ്ഞാറ് അഡ്രിയാറ്റിക് കടൽ, തെക്കും കിഴക്കും ക്രൊയേഷ്യ, വടക്ക്-കിഴക്ക് ഹംഗറി, വടക്ക് ഓസ്ട്രിയ എന്നിവയുമായി അതിർത്തി പങ്കിടുന്നു. ലുബ്ലാന നഗരം ആണ് തലസ്ഥാനം.

സ്ലൊവീന്യ പല കാലഘട്ടങ്ങളിലായി റോമാ സാമ്രാജ്യം, ഭാഗികമായി റിപ്പബ്ലിക് ഓഫ് വെനീസ്, , വിശുദ്ധ റോമാ സാമ്രാജ്യം, ഹബ്സ്ബർഗ് രാജവംശം, ഓസ്ട്രിയൻ സാമ്രാജ്യം, സ്ലൊവീനുകളുടെയും ക്രോട്ടുകളുടെയും സെർബുകളുടെയും രാജ്യം,, സെർബുകളുടെ രാജവംശം, ക്രോട്ടുകകളും സ്ലൊവീനുകളും, ഭാഗികമായി ഇറ്റലി രാജവംശം, എന്നിവയുടെയും ലോകമഹായുദ്ധങ്ങളുടെ ഇടയിൽ ജർമനി, ഇറ്റലി, ഹംഗറി, ക്രൊയേഷ്യ (1941-1945) എന്നിവയുടെയും, 1945 മുതൽ സോഷ്യലിസ്റ്റ് ഫെഡറൽ റിപ്പബ്ലിക് ഓഫ് യൂഗോസ്ലാവ്യയുടെയും ഭാഗമായിരുന്നു. 1991-ൽ ആണ് സ്വാതന്ത്ര്യം സ്ലൊവീന്യക്ക് ലഭിച്ചത്.
അവലംബം
പുറത്തേക്കുള്ള കണ്ണികൾ

* Slovenia.si. Your gateway to information on Slovenia.
* Government of the Republic of Slovenia
* Mountains in Slovenia


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:റിപ്പബ്ലിക്കുകൾ
വർഗ്ഗം:സ്ലൊവീന്യ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ‎
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ലിക്റ്റൻ‌സ്റ്റൈൻ

ലിക്റ്റൻസ്റ്റൈൻ (ഔദ്യോഗികമായി പ്രിൻസിപ്പാലിറ്റി ഓഫ് ലിക്റ്റൻസ്റ്റൈൻ) പടിഞ്ഞാറൻ യൂറോപ്പിലെ ഒരു ചെറിയ രാജ്യമാണ്. പൂർണമായും കരയാൽ ചുറ്റപ്പെട്ട ഈ ആൽപൈൻ രാജ്യം പടിഞ്ഞാറ് സ്വിറ്റ്സർലന്റുമായും കിഴക്ക് ഓസ്ട്രിയയുമായും അതിർത്തി പങ്കിടുന്നു. റോമാ സാമ്രാജ്യത്തിന്റെ അവശേഷിക്കുന്ന അവസാന ഭാഗമാണ് ലിക്റ്റൻസ്റ്റൈൻ. ഇവിടുത്തെ കര നിരക്കുകൾ വളരെ കുറവാണ്. കാര്യമായ നഗരവൽക്കരണം ഈ രാജ്യത്ത് നടന്നിട്ടില്ല. ജർമൻ ഭാഷ സംസാരിക്കുന്ന ലോകത്തിലെ ഏറ്റവും ചെറിയ രാജ്യമാണ് ലിക്റ്റൻസ്റ്റൈൻ.
അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:ലിക്റ്റൻ‌സ്റ്റൈൻ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ബേപ്പൂർ നിയമസഭാമണ്ഡലം

കോഴിക്കോട് ജില്ലയിലെ ബേപ്പൂർ , ചെറുവണ്ണൂർ-നല്ലളം, കടലുണ്ടി, ഫറോക്ക്, രാമനാട്ടുകര എന്നീ ഗ്രാമപ്പഞ്ചായത്തുകൾ ഉൾപ്പെട്ടതാണ്‌ ബേപ്പൂർ നിയമസഭാമണ്ഡലം. പി.എ. മുഹമ്മദ് റിയാസ് (കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)) ആണ്‌ ഈ മണ്ഡലത്തെ പ്രതിനിധീകരിക്കുന്നത്.


{
"type": "ExternalData",
"service": "geoshape",
"properties": {
"stroke": "#0000ff",
"stroke-width": 2
},
"query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q13113680 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

2008-ലെ നിയമസഭാമണ്ഡല പുനർനിർണ്ണയത്തിനു മുൻപ്

കോഴിക്കോട് ജില്ലയിലെ ബേപ്പൂർ , ചെറുവണ്ണൂർ-നല്ലളം, ഒളവണ്ണ, കടലുണ്ടി, ഫറോക്ക്, രാമനാട്ടുകര എന്നീ ഗ്രാമപ്പഞ്ചായത്തുകൾ ഉൾപ്പെട്ടതായിരുന്നു ബേപ്പൂർ നിയമസഭാമണ്ഡലം. .
പ്രതിനിധികൾ

*2016 - മുതൽ വി.കെ.സി. മമ്മദ് കോയ

*2011 - 2016 എളമരം കരീം

*2006 - 2011 എളമരം കരീം -

*2001 - 2006 വി.കെ.സി. മമ്മദ് കോയ.

*1996 - 2001 ടി. കെ. ഹംസ .

*1991-1996 ടി. കെ. ഹംസ .

*1987-1991 ടി. കെ. ഹംസ.

*1982-1987 കെ. മൂസക്കുട്ടി.

*1980-1982 എൻ.പി. മൊയ്തീൻ.

*1977-1979 എൻ.പി. മൊയ്തീൻ.

*1970 - 1977 കെ. ചാത്തുണ്ണി .

*1967 - 1970 കെ. ചാത്തുണ്ണി.
തിരഞ്ഞെടുപ്പുഫലങ്ങൾ

2006
1977 മുതൽ 2001 വരെ

1977 മുതലുള്ള തിരഞ്ഞെടുപ്പുഫലങ്ങൾ.
ഇതും കാണുക

*കേരളത്തിലെ നിയമസഭാമണ്ഡലങ്ങൾ
അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
ഉപഗ്രഹം

thumb| right | അവശ്യമായ തിരശ്ചീന പ്രവേഗം ഉള്ള വസ്തുക്കൾ ഭൂമിയെ ചുറ്റിക്കറങ്ങുന്നു. ഇവ ഉപഗ്രഹമായി മാറുന്നു. ഉപഗ്രഹമാക്കേണ്ട വസ്തുവിനെ പരിക്രമണപഥത്തിൽ എത്തിച്ച ശേഷം അവശ്യം വേണ്ട തിരശ്ചീനപ്രവേഗം ആ വസ്തുവിന് നൽകിയാണ് സാധാരണഗതിയിൽ ഉപഗ്രഹ വിക്ഷേപണത്തിൽ ചെയ്യുന്നത്. റോക്കറ്റുകളാണ് ഇതിനായി ഉപയോഗിക്കുന്നത്.
ഭൂമിയേയോ മറ്റ് ഗ്രഹങ്ങളേയോ ചുറ്റിക്കറങ്ങുന്ന വസ്തുക്കളാണ് ഉപഗ്രഹം (Satellite) എന്നറിയപ്പെടുന്നത്. ഗ്രഹത്തിൻറെ ഗുരുത്വാകർഷണ പരിധിയിൽ നിന്ന് പുറത്തുപോകാൻ സാധിക്കാതെ ഇത്തരം വസ്തുക്കൾ അതിനെ പരിക്രമണം ചെയ്തുകൊണ്ടിരിക്കും.

ഉപഗ്രഹങ്ങൾ രണ്ടു തരമുണ്ട്. പ്രകൃതിദത്തവും മനുഷ്യനിർമ്മിതവും. ചന്ദ്രൻ ഭൂമിയുടെ പ്രകൃത്യായുള്ള ഉപഗ്രഹമാണ്. എന്നാൽ INSAT പോലെയുള്ളവ മനുഷ്യനിർമ്മിതമായ കൃത്രിമോപഗ്രഹങ്ങളുമാണ്‌. റഷ്യ വിക്ഷേപിച്ച സ്പുട്നിക്ക് ആണ് ആദ്യത്തെ കൃത്രിമോപഗ്രഹം. ഇന്ത്യയുടെ
ആദ്യത്തെ കൃത്രിമോപഗ്രഹമാണ് ആര്യഭട്ട .


വർഗ്ഗം:ജ്യോതിശാസ്ത്രം
വർഗ്ഗം:ഭൗതികശാസ്ത്രം

ru:Спутники в Солнечной системе
പ്രിയങ്ക ചോപ്ര

‌ഇന്ത്യൻ ചലച്ചിത്രനടിയാണ് പ്രിയങ്ക ചോപ്ര (ഹിന്ദി: प्रियंका चोपड़ा; ജനനം ജൂലൈ 18, 1982) ഹിന്ദി ചലച്ചിത്രങ്ങളിലൂടെ ശ്രദ്ധ നേടിയ പ്രിയങ്ക 2000ത്തിലെ ലോക സുന്ദരി പട്ടവും നേടിയിട്ടുണ്ട്. വിജയ് നായകനായി അഭിനയിച്ച തമിഴൻ (2001) എന്ന തമിഴ് ചിത്രത്തിലൂടെയാണ് പ്രിയങ്ക തൻറെ അഭിനയ ജീവിതം ആരംഭിക്കുന്നത്.
ജീവിതരേഖ

സ്വകാര്യജീവിതം

ഇന്ത്യൻ ആർമിയിലെ മുൻ വൈദ്യന്മാരായിരുന്ന അശോക് ചോപ്രയുടെയും, മധു അഖൌരിയുടെയും മകളായി 1982ൽ ജൂലൈ 18 ന് ബീഹാറിലെ (ഇന്നത്തെ ജാർഖണ്ട്) ജംഷഡ്പൂരിൽ ജനിച്ചു. പ്രിയങ്കയ്ക്ക് തന്നെക്കാൾ ഏഴ് വയസ്സിന് താഴെയുള്ള സിദ്ധാർത്ഥ് എന്നു പേരുള്ള ഒരു സഹോദരൻ കൂടിയുണ്ട്. പിതാവ് അംബാലയിൽ നിന്നുള്ള പഞ്ചാബി ഹിന്ദുവായിരുന്നു. ജാർഖണ്ട് സ്വദേശിയായ മാതാവ് മധു ചോപ്ര, മുതിർന്ന മുൻ കോൺഗ്രസ് നേതാവായിരുന്ന ഡോ. മനോഹർ കിഷൻ അഖൌരിയുടെയും ബിഹാർ ലെജിസ്ലേറ്റീവ് അസംബ്ലിയിലെ മുൻ അംഗമായിരുന്ന മധു ജ്യോത്സ്ന അഖൗരിയുടെയും (മുമ്പ്, മേരി ജോൺ) മൂത്ത മകളാണ്. പ്രിയങ്കയുടെ പരേതയായ മുത്തശി മധു ജ്യോത്സ്ന അഖൌരി കേരളത്തിലെ കോട്ടയം ജില്ലയിലെ കുമരകത്ത് കവളപ്പാറ കുടുംബത്തിൽപ്പെട്ട മേരി ജോൺ എന്നു പേരുള്ള യാക്കോബായ സിറിയൻ ക്രിസ്ത്യാനിയായിരുന്നു. ബോളിവുഡ് നടിമാരായ പരിണീതി ചോപ്ര, മീര ചോപ്ര, മന്നാര ചോപ്ര എന്നിവരാണ് പ്രിയങ്കയുടെ ബന്ധുക്കളാണ്. ഉത്തർപ്രദേശിലെ ബരേലിയിലുള്ള സെൻറ് മരിയ ഗോരെട്ടിയിലും, യുണൈറ്റഡ് സ്റ്റേറ്റ്സിലുള്ള ന്യൂട്ടൺ നോർത്ത് ഹൈസ്കൂളിലും, നോർത്ത് ഡെൽറ്റയിലുള്ള നോർത്ത് ഡെൽറ്റ സീനിയർ സെകൻഡറി സ്കൂളിലുമായി വിദ്യാഭ്യാസം നേടിയ പ്രിയങ്ക ചോപ്രയുടെ വിളിപ്പേര് മിമി എന്നാണ്.
ലോകസുന്ദരി എന്ന നിലയിൽ

രണ്ടായിരത്തിൽ മിസ് ഇന്ത്യ പട്ടം നേടിയ പ്രിയങ്ക ഇതേ വർഷം തന്നെ ലോകസുന്ദരി പട്ടവും നേടി. ലോകസുന്ദരി പട്ടം നേടുന്ന അഞ്ചാമത്തെ ഇന്ത്യാക്കാരിയാണ് പ്രിയങ്ക ചോപ്ര.
സിനിമാജീവിതം

പ്രിയങ്ക ചോപ്രയുടെ ആദ്യ ഹിന്ദി ചിത്രം അനിൽ ശർമ്മ സം‌വിധാനം ചെയത ദി ഹീറോ:ലവ് സ്റ്റോറി ഓഫ എ സ്പൈ (2003) ആണ്. ഇതേ വർഷത്തിൽ തന്നെ പുറത്തിറങ്ങിയ അന്താശ് എന്ന ചിത്രമാണ് പ്രിയങ്ക ചോപ്രയുടെ ആദ്യ വിജയ ചിത്രം. ഈ സിനിമയിൽ മികച്ച പുതുമുഖ നടിക്കുള്ള ഫിലിംഫെയർ അവാർഡ് പ്രിയങ്ക ചോപ്രയ്ക്ക് ലഭിക്കുകയുണ്ടായി. ഐത്രാശ് (2004), മുജ്സെ ശാദി കരോഗെ (2004), ക്രിഷ് (2006), ഡോൺ-ദി ചേസ് ബിഗെൻസ് എഗൈൻ (2006) എന്നീ ചിത്രങ്ങൾ പ്രിയങ്ക ചോപ്രയുടെ വിജയചിത്രങ്ങളിൽ ചിലതാണ്.
പുരസ്കാരങ്ങൾ

* പത്മശ്രീ പുരസ്കാരം - 2016
ദേശീയപുരസ്കാരങ്ങൾ

* 2008 - മികച്ച നടിക്കുള്ള അവാർഡ് (ഫാഷൻ)
ഫിലിംഫെയർ പുരസ്കാരങ്ങൾ

* 2008 - മികച്ച നടിക്കുള്ള അവാർഡ് (ഫാഷൻ)
* 2004 - മികച്ച പുതുമുഖ നടിക്കുള്ള അവാർഡ് (അന്താശ്)
* 2005 - മികച്ച പ്രതിനായികക്കുള്ള അവാർഡ് (ഐത്രാശ്)
സ്റ്റാർ സ്ക്രീൻ പുരസ്കാരങ്ങൾ

* 2005 - മികച്ച പ്രതിനായികക്കുള്ള അവാർഡ് (ഐത്രാശ്)
സ്റ്റാർഡസ്റ്റ് പുരസ്കാരങ്ങൾ

* 2004 - മികച്ച സഹനടിക്കുള്ള അവാർഡ് (ദി ഹീറോ:ലവ് സ്റ്റോറി ഓഫ എ സ്പൈ)
* 2005 - നാളത്തെ താരം അവാർഡ് (വക്ത്)
അഭിനയിച്ച ചലച്ചിത്രങ്ങൾ
അവലംബം
പുറത്തേക്കുള്ള കണ്ണികൾ

*


വർഗ്ഗം:1982-ൽ ജനിച്ചവർ
വർഗ്ഗം:ജൂലൈ 18-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
ബഹാമാസ്

ബഹാമാസ് (ഔദ്യോഗികമായി കോമൺവെൽത്ത് ഓഫ് ബഹാമാസ്) ഒരു സ്വതന്ത്രവും പരമാധികാരമുള്ളതുമായ ഒരു ദ്വീപ് രാജ്യമാണ്. 2000-ലധികം കേയ്കളും 700-ലധികം ദ്വീപുകളും ഈ ദ്വീപസമൂഹത്തിൽ ഉൾപ്പെടുന്നു. അറ്റ്ലാന്റിക് സമുദ്രത്തിലാണ് ഈ രാജ്യം സ്ഥിതി ചെയ്യുന്നത്. യുണൈറ്റഡ് സ്റ്റേറ്റ്സിന്റെ തെക്ക്-കിഴക്കായും ക്യൂബ, ഹിസ്പാനിയോള, കരീബിയൻ കടൽ എന്നിവയുടെ വടക്കായും ടർക്സ്-കൈകോസ് ദ്വീപുകളുടെ വടക്ക്-പടിഞ്ഞാറായുമാണ് ഇതിന്റെ സ്ഥാനം. നസൗ ആണ് തലസ്ഥാനം.
അവലംബം

വർഗ്ഗം:ബഹാമാസ്
വർഗ്ഗം:ദ്വീപ് രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
മുണ്ടകൻ

കേരളത്തിലെ പരമ്പരാഗത നെൽകൃഷിവേളകളിലൊന്നാണ്‌ മുണ്ടകൻ. രണ്ടാമത്തെ വിളവായി ഇറക്കുന്നതാണ്‌ മുണ്ടകൻ പൂവ്/പൂല്. ആദ്യത്തേത് വിരിപ്പ്കൃഷി. ചിങ്ങം-കന്നിയോടെ തുടങ്ങി ധനു-മകരത്തോടെ അവസാനിക്കുന്നു. മുണ്ടകൻ കൊയ്ത്ത്, മകരക്കൊയ്ത്ത് എന്നാണ്‌ മുണ്ടകൻ അറിയപ്പെടുന്നത്. വിരിപ്പൂകൃഷിയേക്കാൾ ഒരുപാട് ശ്രദ്ധയോടെയും പരിഗണനയോടെയും ചെയ്യുന്ന കൃഷിയാണ്‌ മുണ്ടകൻ. വിതക്കുന്നതിനേക്കാൾ കൂടുതൽ വിളവ് പറിച്ചു നടുമ്പോൾ ലഭിക്കുമെന്നതിനാൽ മുണ്ടകനാണ്‌ വിരിപ്പിനെ അപേക്ഷിച്ച് കൂടുതൽ വിളവ് ലഭിക്കുന്നത്.

thumb|300px|മുണ്ടകൻ നെൽ വിത്ത്
വർഗ്ഗം:കേരളത്തിലെ കൃഷിരീതികൾ
വർഗ്ഗം:കേരളത്തിലെ നെൽകൃഷിരീതികൾ
വർഗ്ഗം:കൃഷി കാലങ്ങൾ